section_heading: Karijera
paragraph_text: Nakon završene gimanzije u rodnom Dubrovniku Doris Kristić diplomirala je kostimografiju i modni dizajn na Akademiji za kostim i modu (Accademia di Costume e di Moda) u Rimu. Tamo je završila i poslijediplomski specijalistički studij kazališne i filmske kostimografije. Od 1975. godine djeluje kao kazališna, filmska i televizijska kostimografkinja u Hrvatskoj i inozemstvu; u početku kao samostalna umjetnica, a 1989. godine zapošljava se u Zagrebačkom kazalištu mladih, nastavljajući surađivati s brojnim kazalištima u zemlji i inozemstvu.